18 
anbringes paa aabne græsbevoksede Steder paa Skraaningerne, eller 
imellem Marehalmstoppene. 
Jeg saa de gamle Fugle meget sjælden paa Søen, og lagde 
aldrig Mærke til, at de hentede Føde i den (der er dog Mængder 
af Smaaforeller i den, som hyppig komme op til Overfladen og 
snappe efter Fluer, naar det er stille Vejr). Derimod plejede de, 
Morgen og Aften, især om Aftenen, at flyve parvis bort, enten Syd 
paa til Sydkysten, omkring Ølfusaaens Munding, eller Vest paa, 
til Hvalfjorden, for at hente Føde. Det er Afstande paa henholdsvis 
4—5 og 3—4 Mil. Saa kom de parvis tilbage igen. Man klagede 
ikke over, at den angreb Spædelammene i Søens Nærhed, noget den 
ellers er tilbøjelig til paa andre Kanter. 
25. Larus eburneus Phipps. Ismaage. 
Et Eksemplar blev skudt d. 5. Januar i Fjor paa Gaarden 
Reykholt i Borgarfjordsyssel. Den havde opholdt sig nogle Dage i 
Forvejen i Nærheden af denne og andre Gaarde der paa Egnen. 
Den blev erhvervet for Samlingen. — Den 2. December i Fjor saa 
man en Fugl omkring Gaarden Kaldadarnes ved Ølfusaaen, som 
efter en nøjagtig Beskrivelse at dømme synes at have været et 
ungt Eksemplar af Ismaagen. 
26. Anser torquatus Frisch. Knortegaas. 
Den viser sig en Gang imellem paa Reykjaneshalvøen. Saa- 
ledes saa jeg hos Hr. Amtmand J. Havsteen her i Byen et Par, 
som var blevet skudt i Nærheden af Gaarden Hvaleyri ved Havne- 
fjord, sent i November 1900. — I Fjor fik en Handlende her i 
Byen 12 Stykker tilsendte fra Bygden Myrar ved Borgarfjorden, 
hvor de vare skudte omkring Midten af November. 
27. Fuligula cristata Leach. Troldand. 
Provst Å. Jonsson, Skutustadir, meddelte mig forleden Sommer, 
at han i Præstegaardens Nærhed (ved Myvatn) havde faaet et 
Eksemplar, en Han, af denne paa Island saa sjældne And, d. 15. 
